Държавен вестник, бр. 87, 2023 г., стр. 3

БРОЙ  87	
Д Ъ Р Ж А В Е Н  В Е С Т Н И К 	
СТР.  3  
– Припомня Решението на Европейския 
съвет от 23 юни 2022 г., с което се предоставя 
европейската перспектива на Грузия и статут 
на страни кандидатки на Украйна и Молдова; 
– Припомня, че процесът на присъединя-
ване към Европейския съюз се основава на 
принципа на собствените заслуги и в изпъл-
нение на Копенхагенските критерии, както и 
на Споразумението за асоцииране Европейски 
съюз – Грузия, включващо задълбочена и 
всеобхватна зона за свободна търговия;
– Подчертава, че процесът на присъеди-
няване към Европейския съвет е национална 
задача за всяка страна, която се стреми към 
членство, и той е успешен, когато обединява 
решителните усилия на цялото є общество, 
институции и политически представители,
Д Е К Л А Р И Р А :
1. Осъжда продължаващата незаконна оку-
пация от Руската федерация на грузинските 
територии Абхазия и Цхинвали/Южна Осе-
тия и безусловно подкрепя независимостта, 
суверенитета и териториалната цялост на 
Грузия в нейните международно признати  
граници;
2. С цел предоставяне на Грузия на статут 
на страна кандидат за членство в Европейския 
съюз в най-кратък срок окуражава постига-
нето на осезаем напредък в изпълнението на 
препоръките на Европейската комисия от юни 
2022 г. и насърчава убедителното є сближаване 
с позициите на Европейския съюз в областта 
на Общата външна политика и политиката 
за сигурност;
3. Поздравява Грузия за положените усилия 
за провеждането на реформи и заявява сво-
ята готовност да предостави всяка подкрепа 
по европейския и евроатлантическия път на 
страната, включително за приемането на 
необходимите законодателни промени, при-
лагането на правото на Европейския съюз и 
изграждането на капацитет;
4. Като близки народи, свързани с мно-
говековно приятелство, изразява пълна со-
лидарност със стремежите на грузинското 
общество за постигането на общо европейско 
и евроатлантическо бъдеще. 
Декларацията е приета от 49-ото Народно 
събрание на 13 октомври 2023 г. и е подпе-
чатана с официалния печат на Народното 
събрание.
Председател на Народното събрание:  
Росен Желязков
7746
ДЕКЛАРАЦИЯ
осъждаща терористичното нападение срещу 
Израел
В светлината на жестокото, безпреце-
дентно и дръзко терористично нападение 
срещу невинни израелски граждани от 
7 октомври, ние като част от партиите и 
парламентарните групи от държавите парт-
ньори и съюзници на Израел по целия свят, 
заявяваме съпричастност и непоколебима 
подкрепа за нашите израелски приятели. 
Единно изразяваме своето уважение към 
смелостта и решимостта, демонстрирани в 
провежданата операция „Железни мечове“, 
насочена към неутрализиране на заплахата 
от Хамас и гарантиране на безопасността и 
сигурността на израелския народ, с всички 
негови религиозни и етнически групи, но 
също така и на целия регион.
Народът на Израел, редом с други наро-
ди, издържаха достатъчно на безмилостни 
атаки и актове на насилие и агресия от 
страна на Хамас – международно призната 
терористична организация, която заедно с 
други радикални формации, непрестанно 
подкопава мира и стабилността в тази част 
на света. В годините Израел демонстрира 
подчертана сдържаност и стоицизъм пред 
лицето на непрекъснати посегателства срещу 
суверенитета, териториалната цялост и своите 
мирни граждани. Поради тази причина ние 
отчитаме, че операция „Железни мечове“ 
представлява неизбежен и необходим реци-
прочен отговор – акт за защита на живота 
и достойнството на израелците и правото 
на съществуване на самата държава Израел. 
Отчитаме и че в Газа живеят над два мили-
она палестинци, които също са заложници 
на деспотизма на Хамас и биват използвани 
като жив човешки щит.
Безопасността и благосъстоянието на 
всяка нация са от първостепенно значение и 
Израел, като всяка друга суверенна и правова 
държава, има отговорността и задължението 
да предприеме подходящи действия, за тол-
кова дълго, за колкото счита за нужно, за да 
гарантира сигурността на своето население и 
територия. Виновните и подстрекателите към 
кървавия акт от 7 октомври трябва да понесат 
справедливо възмездие. Животът и здравето 
на цивилното палестинско население, което 
няма отношение към престъпленията, следва 
да се запази като важен елемент в сложната 
формула на прочистване на региона от това 
човеконенавистно явление – тероризма.